Robotnícky Dom

STAVANIE MÁJA
2026-04-30 16:00 - 17:30 (Europe/Bratislava) | Námestie SNP, Námestie SNP, Banská Bystrica, 97401, Slovenská republika
Stavanie májov patrí k našim najkrajším tradíciám – je to oslava víťazstva jari nad zimou a pripomienka tvorivej sily, ktorú v sebe nesie folklórne dedičstvo našich predkov.

Hoci kedysi stavali mládenci vysoké smreky a jedle pod okná svojich vyvolených, dnes sa tento zvyk sústreďuje aj do srdca mesta. Podujatie sa uskutoční 30. 4. 2026 o 16:00 na Námestí SNP.

O to, aby na našom námestí stál ten najkrajší máj a o výbornú náladu sa postarajú folkloristi z FS Urpín a DFS Radosť z Banskej Bystrice. Máj ozdobený pestrofarebnými stuhami zostane dominantou nášho námestia počas celého mesiaca.

Detský SLOVOMfest
2026-05-07 17:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Pozývame vás na špeciálnu edíciu obľúbeného podujatia – Detský SLOVOMfest 2026, kde ožíva detská fantázia, pohyb a umelecké slovo! 🎨👦👧

Príďte podporiť mladé talenty a vychutnať si popoludnie plné čistej radosti z tvorby. Čaká vás pestrá prehliadka tanca, hudby, spevu, prednesu a výtvarného umenia v podaní šikovných žiakov zo SZUŠ Talentárium, ZUŠ J. Cikkera, ZUŠ Zvolen a zoskupenia JUJOLI. 🎶✨

🗓 KEDY: 7. mája 2026 o 17:30

📍 KDE: Robotnícky dom, Banská Bystrica

🎟 VSTUP: Voľný

Tešíme sa na vás! Zoberte celú rodinu a príďte načerpať inšpiráciu od nastupujúcej generácie umelcov. 🌈🌟

Viac info na: www.generacianula.sk | www.banskabystrica.sk

#BanskaBystrica #DetskySlovomfest #Slovomfest #GeneraciaNula #MladeTalenty #Kultura #Umenie #Tanec #Hudba #Prednes

KONCERT KU DŇU MATIEK ROBO OPATOVSKÝ
2026-05-10 17:00 - 18:30 | Robotnícky dom, Robotnícka 3, Banská Bystrica, 97401, Slovenská republika
V rámci plánovaných podujatí v roku 2026 nechýba ani program ku Dňu matiek, ktorý pripravujeme v Robotníckom dome. Po koncertoch Duchoňovcov, Petra Cmoríka, Funny Fellows, Mila Kráľa či minuloročného vystúpenia Filipa Tůmu, sa o tohtoročný program postará populárny spevák a charizmatický umelec Robo Opatovský. V programe zaznejú jeho najznámejšie hity a emotívne skladby, ktoré sú oslavou lásky, úcty a vďaky všetkým ženám. Pre všetky mamy, staré mamy či babky bude navyše pripravený kvietok ako symbol poďakovania.

TUKTUKEM Z BANGKOKU DOMŮ
2026-05-12 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Vydajte sa na cestu plnú dobrodružstva, smiechu a inšpirácie s Tomášom Vejmolom, známym ako Tomík na cestách! Tento mladý cestovateľ vás vezme na nezabudnuteľný ročný roadtrip v thajskej trojkolke, ktorá sa stala nielen jeho dopravným prostriedkom, ale aj spoločníkom na ceste dlhej 13 000 kilometrov cez 9 krajín.

O čom to celé bude? Predstavte si, že si kúpite 35 rokov starý tuktuk, nemáte žiadne skúsenosti s opravami, a napriek tomu sa vydáte na ročnú výpravu cez polovicu sveta. Presne to urobil Tomík! Na svojej trase prešiel Thajsko, Mjanmarsko, Indiu, Nepál, Irán, Turecko, Bulharsko, Srbsko, Maďarsko a po roku dorazil na Moravu.

A čo počas toho zažil?

Úteky pred rozzúreným slonom v Indii. 🐘

Ponuky na sobáš v exotických krajinách. 💍

Nepredvídateľné situácie, poruchy a momenty, keď sa zdalo, že cesta sa skončí.

Ale aj neuveriteľnú pohostinnosť a krásu Iránu a ďalších krajín. 🌍

Tomík vás s humorom a nadhľadom prevedie týmito zážitkami, pridá svoje postrehy o prekonávaní prekážok a ukáže, že keď sa chce, tak sa dá.

Na čo sa môžete tešiť?

📸 Fotografie, ktoré vás vtiahnu priamo do deja.

🎥 Videoprojekcie zachytávajúce tie najnapínavejšie aj najvtipnejšie momenty cesty.

😂 Stand-up štýl rozprávania, ktorý vám vyčarí úsmev na tvári.

Kto je Tomáš Vejmola? Cestovateľ, autor troch kníh a dvoch celovečerných filmov pre Prima Zoom, sprievodca v Maroku a Gruzínsku a neúnavný rozprávač príbehov, ktorý svojím nadšením inšpiruje tisíce ľudí. Keď necestuje po svete, zdieľa svoje zážitky na festivaloch, v kinách, knižniciach aj školách. 📢

Prečo prísť? Pretože Tomíkov príbeh nie je len o cestovaní, ale aj o prekonávaní hraníc, odvahe, túžbe spoznávať svet a o tom, že aj malá trojkolka môže zdolať tisíce kilometrov, keď má odhodlaného vodiča! Príďte a odneste si domov nielen úsmev, ale aj inšpiráciu do života. 🌍✨ Kliknite na „Zúčastním sa“ a nezabudnite pozvať svojich priateľov!

Vřešťál 70 - NEŘEZ TRIO
2026-05-25 18:00 - 19:30 | Robotnícky dom, Robotnícka 3, Banská Bystrica, 97401, Slovenská republika
Zdeněk Vřešťál – zakladajúci člen NEREZU jubiluje! Pri tejto príležitosti kapela NEŘEŽ TRIO v zložení: Zdeněk Vřešťál, Vít Sázavský a Róbert Fischman odohrá sériu jedinečných koncertov na Slovensku k životnému jubileu spojených s krstom nového albumu. Buďte pri tom a užite si to! Po koncerte predaj CD, podpisy, fotenie.

KATARÍNA NÁDASKÁ - Ľúbostná mágia - Banská Bystrica
2026-09-19 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
KATARÍNA NÁDASKÁ – prednáška s besedou na tému Stretnutie s históriou – Ľúbostná mágia

Katarína Nádaská nám vysvetlí, ako sa pripravovali nápoje a jedlá lásky, aký bol rozdiel medzi ľúbostnou a erotickou mágiou.Nahliadneme aj do tajomstiev starých receptov a rituálov, ktoré mali za úlohu prebudiť vášeň, upevniť city alebo získať srdce milovanej osoby.Dozviete sa, aké bylinky a symboly sa používali, čo znamenali a ako sa ich sila využívala v rôznych obdobiach histórie – od stredovekých čarodejníc až po ľudové liečiteľky. Prednáška bude prepletená príbehmi, symbolikou a fascinujúcimi historickými súvislosťami.

PhDr. Katarína Nádaská, PhD. je oceňovaná etnologička a historička, ktorá sa špecializuje na náboženskú etnológiu, etnomedicínu, mágiu a démonológiu, stredouerópske kontexty ľudovej kultúry a vizuálnu antropológiu. Vyštudovala odbor etnológia – história na Filozofickej fakulte Univerzity Komenského v Bratislave. Pracovala nielen na svojej alma mater, ale aj na ďalších univerzitách. Absolvovala viacero vedeckých stáží na európskych univerzitách, pracovala ako kurátorka a literárna historička v Múzeu mesta Bratislava aj ako odborná vedecká pracovníčka v Divadelnom ústave v Bratislave. V súčasnosti pôsobí ako odborná pracovníčka v samospráve, venuje sa historickému poradenstvu pre oblasť masmédií a filmu, prednáša na viacerých univerzitách na Slovensku i v zahraničí. Je autorkou viacerých monografií, vedeckých štúdií a popularizačných článkov, a tiež spoluautorkou etnologických filmových dokumentov.
